Diari Oficial de la Generalitat Valenciana


Sumari del DOGV 3774, del 19-06-2000 (2000/4703)

RESOLUCIÓ de 30 de maig de 2000, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4703


Data del document
:   30-05-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * indústria del llibre
    * material d'ensenyament
    * editorial

RESOLUCIÓ de 30 de maig de 2000, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [2000/X4703]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article sisé de l'Ordre de 16 de desembre de 1994, de la Conselleria d'Educació i Ciència (DOGV del dia 3 de febrer de 1995), per la qual es desplega el Decret 187/1994, establix que correspon al director general d'Ordenació i Innovació Educativa i Política Lingüística, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i la proposta de la comissió creada per l'Ordre de 10 de maig de 1995 (DOGV del dia 2 de juny de 1995), esta Direcció General resol:
  
Primer
  
Queden aprovats per a l'Educació Primària els projectes editorials supervisats que es citen en l'annex, i homologats els materials didàctics curriculars que resulten del seu desplegament per a la utilització als centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir esta homologació en els termes següents: ?Material didàctic curricular homologat per a ... (etapa i cicle o curs), elaborat segons el projecte editorial aprovat per Resolució de 30 de maig de 2000, de la Direcció General d'Ordenació i Innovació Educativa i Política Lingüística, de la Conselleria de Cultura i Educació?.
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes a comptar des de l'endemà al de la seua publicació en el Diari Oficial de la Generalitat Valenciana. Tot això de conformitat amb allò que s'ha disposat en els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 30 de maig de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
Annex
  
Editorial Everest; projecte editorial: Ágora; versió lingüística: castellà; etapa; Educació Primària; cicle: primer; àrea: castellà: Llengua i Literatura, Coneixement del Medi i Matemàtiques.
  
Editorial SM, projecte editorial: Terra; versió lingüística: valencià; etapa: Educació Primària; cicle: segon; àrea: Matemàtiques i Coneixement del Medi.
  
Editorial SM, projecte editorial: Taller de Música 1 i 2; versió lingüística: valencià; etapa: Educació Primària; cicle: primer; àrea: Música.
  
Editorial SM, projecte editorial: Taller de Música 3 i 4; versió lingüística: valencià; etapa: Educació Primària; cicle: segon; àrea: Música.
  
Editorial Marfil, projecte editorial: Roda 5é i 6é; versió lingüística: valencià; etapa: Educació Primària; cicle: tercer; àrea: Valencià: Llengua i Literatura.
  
Editorial Voramar-Santillana, projecte editorial: Entre Amics; globalitzat per trimestres, versió lingüística: castellà i valencià; etapa: Educació Primària; cicle: primer; àrea: Educació Artística, Coneixement del Medi, castellà: Llengua i Literatura i Matemàtiques.
  
Editorial Voramar-Santillana, projecte editorial: Entre Amics; projecte per àrees, versió lingüística: castellà i valencià; etapa: Educació Primària; cicle: primer; àrea: Matemàtiques i Coneixement del Medi.
  
Editorial Voramar-Santillana, projecte editorial: Entre Amics; projecte per àrees, versió lingüística: castellà; etapa: Educació Primària; cicle: primer; àrea: castellà: Llengua i Literatura i Educació Artística.
  
Editorial Onda, projecte editorial Matejoc'2, versió lingüística valencià; etapa: Educació Primària; cicle: primer; àrea: Matemàtiques.